Na tomto postupe sa ukázalo, že lehota jedného mesiaca stanovená v nariadení o vízach je veľmi krátka, ak vezmeme do úvahy požiadavku dôkladného preskúmania a možnosť prijatia vykonávacieho aktu v rovnakej lehote. Táto lehota je však opodstatnená vzhľadom na povahu a účel mechanizmu, ktorého cieľom je riešiť núdzové situácie.

Na oznámení z júna 2019 sa po prvýkrát otestovali počiatočné procesné kroky mechanizmu, a to aj pokiaľ ide o test vecnej správnosti, metodiku zisťovania skutočností a zákonné lehoty. Do jedného mesiaca od doručenia oznámenia Komisia toto oznámenie preskúmala, odpovedala Holandsku a informovala Európsky parlament a Radu o výsledkoch svojho preskúmania.

Holandsko 2. júna 2019 oznámilo Komisii, že čelí okolnostiam, ktoré by mohli viesť k pozastaveniu oslobodenia Albánska od vízovej povinnosti pri krátkodobých pobytoch. Obavy vyjadrené v oznámení súviseli predovšetkým s verejným poriadkom a bezpečnosťou, ale aj s nelegálnou migráciou a neopodstatnenými žiadosťami o azyl, ktoré podali albánski štátni príslušníci.

d)zvýšené riziko ohrozenia, resp. bezprostredné ohrozenie verejného poriadku alebo vnútornej bezpečnosti členských štátov, a najmä výrazný nárast (viac ako 50 %) závažných trestných činov spojených so štátnymi príslušníkmi konkrétnej tretej krajiny.

Hoci mechanizmus neviedol k pozastaveniu oslobodenia od vízovej povinnosti, jeho existencia stimulovala tretie krajiny oslobodené od vízovej povinnosti k dôležitým reformám v oblasti riadenia migrácie, bezpečnosti, právneho štátu a ľudských práv. Zo štvrtej správy predloženej v rámci mechanizmu pozastavenia vyplýva, že tento účinok bol obzvlášť významný v krajinách západného Balkánu a krajinách Východného partnerstva, kde pokrok v oblasti kritérií liberalizácie vízového režimu a opatrení prijatých v nadväznosti na odporúčania Komisie pokračoval aj po úspešnom ukončení dialógov o liberalizácii vízového režimu a dlho po udelení oslobodenia od vízovej povinnosti.

Hoci tento pokrok nemožno pripísať len mechanizmu pozastavenia, Komisia sa domnieva, že tento mechanizmus do určitej miery predstavoval dodatočný stimul.

Možnosť rýchleho dočasného zavedenia a čiastočného znovuzavedenia vízovej povinnosti mohla takisto odrádzať tretie krajiny od toho, aby pokračovali vo vykonávaní politík, ktoré by mohli mať negatívny dosah na bezvízové režimy EÚ. Medzi takéto režimy patrí napríklad udeľovanie občianstva investorom. Moldavsko svoj systém udeľovania občianstva investorom ukončilo v roku 2020 a Čierna Hora sa rozhodla, že svoj systém na konci roka 2021 nepredĺži.

Vidieť to aj na reformách a spolupráci niektorých tretích krajín oslobodených od vízovej povinnosti, najmä v oblasti migrácie a bezpečnosti. Týka sa to napríklad spolupráce v boji proti terorizmu, prísnejších kontrol na hraničných priechodoch alebo organizovania kampaní na zvyšovanie informovanosti o právach a povinnostiach spojených s bezvízovým cestovaním, aby sa zabránilo zneužívaniu bezvízového režimu.

III. SPRÁVA O DELEGOVANÝCH AKTOCH V RÁMCI MECHANIZMU POZASTAVENIA

Podľa článku 10 ods. 3 nariadenia o vízach sa Komisii udeľuje právomoc prijímať delegované akty v rámci mechanizmu pozastavenia na obdobie piatich rokov počnúc 28. marcom 2017, pričom Komisia musí vypracovať správu o delegovaní právomoci najneskôr deväť mesiacov pred uplynutím tohto päťročného obdobia. Komisia týmto oznamuje, že túto právomoc doteraz nevyužila.

IV. ZÁVERY

Mechanizmus pozastavenia viedol k niekoľkým reformám v krajinách oslobodených od vízovej povinnosti, a to najmä v tých krajinách, ktoré boli oslobodené od vízovej povinnosti v nadväznosti na dialóg o liberalizácii vízového režimu. Existencia tohto mechanizmu mala do určitej miery preventívny účinok aj v prípadoch, keď tretia krajina uvažovala o prijatí politík, ktoré by mohli ovplyvniť bezvízový režim.

Hoci dodnes nebol prijatý žiadny delegovaný akt podľa článku 8 ods. 6, lehoty a postupy mechanizmu pozastavenia stanovené v nariadení o vízach boli úspešne otestované v jeho prvých fázach. Krátke lehoty postupu sú opodstatnené vzhľadom na účel a povahu mechanizmu ako núdzového postupu.

Komisia preto nepovažuje za nutné predložiť legislatívny návrh na zmenu nariadenia o vízach, pokiaľ ide o mechanizmus pozastavenia. V snahe zachovať možnosť Komisie a členských štátov reagovať na núdzové situácie, keď sa splnia podmienky na spustenie mechanizmu pozastavenia, Komisia odporúča automatické predĺženie delegovania právomoci na ďalšie obdobie piatich rokov počnúc marcom 2022 v súlade s nariadením o vízach.